text: بڑی ریاستوں میں کیرل ، پنجاب اور تمل ناڈو کو مجموعی کارکردگی کے سلسلے میں اعلی ترین مقام دیا گیا ہے، جبکہ جھارکھنڈ ، جموں وکشمیر اور اترپردیش کو سالانہ اضافی کارکردگی کے مطابق اعلی ترین تین ریاستوں کا درجہ دیا گیا ہے۔ جھارکھنڈ ، جموں وکشمیر اور اترپردیش نے نوزائیدہ بچوں کی شرح اموات (این ایم آر ) ، پانچ سال سے کم عمر کے بچوں کی شرح اموات (یو 5 ایم آر ) ، مکمل ٹیکہ کاری ، اسپتالوں میں زچگی ، اور اینٹی ریٹرو وائرل تھریپی (اے آر ٹی) پر ایچ آئی وی کے ساتھ زندہ رہنے والے لوگوں (پی ایل ایچ آئی وی) کے سلسلے میں اشارئے کے معاملے میں بنیادی سال سے لے کر حوالے کے سال تک کے صحت سے متعلق نتائج میں زیادہ سے زیادہ بہتری ظاہر کی ہے۔